17 Jehova o paka lerato la hae ho rōna ka ho re thusa re le batho ka bomong ho rua molemo sehlabelong sa Kreste. Jesu o ile a re: “Ha ho motho ea ka tlang ho ’na ntle leha a huloa ke Ntate ea nthomileng.” (Johanne 6:44) E, Jehova o re hulela ho Mora oa hae le tšepong ea bophelo bo sa feleng. Joang? Ka mosebetsi oa boboleli, o re finyellang re le batho ka bomong le ka moea oa hae o halalelang, oo Jehova a o sebelisang ho re thusa ho utloisisa le ho sebelisa linnete tsa moea ho sa tsotellehe mefokolo ea rōna le ho se phethahale ha rōna. Ka hona, Jehova a ka bua ka rōna kamoo a ileng a bua kateng ka Iseraele: “Ke u ratile ka lerato ho isa nakong e sa lekanyetsoang. Ke ka lebaka leo ke u hutseng ka mosa o lerato.”—Jeremia 31:3.